Source: https://www.riigiteataja.ee/akt/122102013003
Timestamp: 2020-05-26 21:31:00+00:00
Document Index: 6340769

Matched Legal Cases: ['§ 3', '§ 4', '§ 5', '§ 6', '§ 7', '§ 8', '§ 9', '§ 10', '§ 11', '§ 12', '§ 13', '§ 14', '§ 15', '§ 16', '§ 17', '§ 18', '§ 19', '§ 20', '§ 21', '§ 22', '§ 23', '§ 24', '§ 25', '§ 26', '§ 28', '§ 29', '§ 30', '§ 31', '§ 32', '§ 33', '§ 34', '§ 35', '§ 36', '§ 37', '§ 38', '§ 39', '§ 40', '§ 41', '§ 42', '§ 43', '§ 44', '§ 45', '§ 46', '§ 47', '§ 48', '§ 49', '§ 50', '§ 51', '§ 52', '§ 53', '§ 54', '§ 55', '§ 56', '§ 41', '§ 9', '§ 15', '§ 3', '§ 4', '§ 5', '§ 14', '§ 6', '§ 7', '§ 8', '§ 9', '§ 10', '§ 11', '§ 12', '§ 13', '§ 14', '§ 15', '§ 16', '§ 17', '§ 14', '§ 18', '§ 19', '§ 20', '§ 21', '§ 22', '§ 18', '§ 23', '§ 24', '§ 25', '§ 26', '§ 28', '§ 14', '§ 29', '§ 30', '§ 14', '§ 31', '§ 32', '§ 33', '§ 34', '§ 35', '§ 36', '§ 37', '§ 38', '§ 39', '§ 10', '§ 40', '§ 41', '§ 41', '§ 42', '§ 43', '§ 44', '§ 45', '§ 46', '§ 47', '§ 48', '§ 49', '§ 50', '§ 51', '§ 52', '§ 10', '§ 53', '§ 54', '§ 55', '§ 56']

Vedelgaasi ohutusnõuded – Riigi Teataja
Vedelgaasi ohutusnõuded
Vedelgaasi ohutusnõuded - sisukord
§ 3 Vedelgaasikoguse arvestamine
2 NÕUDED VEDELGAASISEADME JA BALLOONI KASUTAMISELE
§ 4 Nõuded ballooni asukohale
§ 5 Nõuded vedelgaasikogusele
§ 6 Nõuded vedelgaasiseadme kasutamisele
§ 7 Nõuded vooliku kasutamisele
§ 8 Nõuded rõhuregulaatorile
§ 9 Nõuded balloonide omavahelisele ühendamisele
§ 10 Rõhust tulenevad nõuded
§ 11 Nõuded sulgeseadmele
3 NÕUDED VEDELGAASI LADUSTAMISELE
§ 12 Üldnõuded vedelgaasiballoonide ladustamisele
§ 13 Nõuded balloonide ladustamise kohale
§ 14 Ladustamise koha märgistamine
§ 15 Kaugus teistest objektidest
4 NÕUDED VEDELGAASI PAIKSELE MAHUTILE
§ 16 Peatüki nõuete kohaldamine
§ 17 Üldnõuded mahuti paigaldamisele
§ 18 Mahuti kaugus teistest objektidest
§ 19 Mahutite omavahelised kaugused
§ 20 Nõuded mahuti seadmestikule
§ 21 Nõuded maapealset mahutit ümbritsevale alale
§ 22 Nõuded mahuti tuleohutusele
§ 23 Nõuded juurdepääsu tõkestamisele
§ 24 Nõuded mahuti valikule
§ 25 Nõuded maa-aluse ja maapinnaga kaetud mahuti paigutamisele
§ 26 Nõuded mahuti pinnasesse paigaldamisele
5 NÕUDED AJUTISELE MAHUTILE JA BALLOONIKOGUMILE
§ 28 Paigaldusnõuded
§ 29 Nõuded ajutise mahuti ühendamisele
6 NÕUDED AURUSTILE
§ 30 Üldnõuded aurustile
§ 31 Nõuded aurusti paigaldamisele hoonesse
7 NÕUDED VEDELGAASITORUSTIKULE
§ 32 Üldnõuded vedelgaasitorustikule
§ 33 Maa-aluse vedelgaasitorustiku paiknemine
§ 34 Nõuded vedelgaasitorustiku katsetamisele
§ 35 Vedelgaasitorustiku märgistamine
§ 36 Staatilisest elektrist tulenevate ohtude vältimine
8 NÕUDED GAASIVEOANUMATE TÄITMISELE
§ 37 Peatüki kohaldamine
§ 38 Mahuti täiteaste
§ 39 Üldnõuded gaasiveoanuma täitmisele
§ 40 Nõuded ballooni täitmisele
§ 41 Nõuded ballooni täiteastmele ja täitmisjärgsele kontrollile
9 NÕUDED VEDELGAASI TÄITEJAAMALE
§ 42 Üldnõuded vedelgaasi täitejaamale
§ 43 Ohutsooni seadmestik
§ 44 Vedelgaasi kogunemisest tulenevate ohtude vältimine
§ 45 Täitejaamast vedelgaasi leviku vältimine
§ 46 Täitejaama täiteruum
§ 47 Täitejaama ventilatsioon
§ 48 Maandus
§ 49 Täitejaama valgustus
§ 50 Ohutsooni ulatus
§ 51 Ohutsooni tähistus
§ 52 Täitejaama seadmed
§ 53 Täitejaama torustikud ja voolikud
§ 54 Alarm- ja kaitseseadmed
§ 55 Juhendid
§ 56 Üleminekusätted
RT I, 22.10.2013, 3
Vastu võetud 30.10.2006 nr 90
RTL 2006, 77, 1435
25.10.2012 RT I, 31.10.2012, 1 03.11.2012
18.10.2013 RT I, 22.10.2013, 2 25.10.2013
Määrus kehtestatakse «Küttegaasi ohutuse seaduse» § 41 lõike 4, § 9 lõike 2 ja § 15 lõike 3 alusel.
(1) Käesoleva määrusega kehtestatakse nõuded vedelgaasiga töötava gaasiseadme ja -ballooni kasutamisele, ruumidele, kus sellist gaasiseadet või -ballooni kasutatakse, nõuded vedelgaasi ladustamisele, vedelgaasi ladustamise kohale, vedelgaasianumate täitmisele ja vedelgaasipaigaldisele.
(2) Vedelgaasipaigaldisele kohaldatakse majandus- ja kommunikatsiooniministri 28. juuni 2002. a määruse nr 27 «Nõuded gaasipaigaldisele ja gaasipaigaldise ehitamisele» nõudeid käesolevast määrusest tulenevate erisustega.
(3) Ohtude osas, mille vältimine on reguleeritud Euroopa Liidu Parlamendi ja EL Nõukogu direktiiviga 97/23/EÜ surveseadmeid käsitlevate liikmesriikide õigusnormide ühtlustamise kohta (EÜT L 181, 9.7.1997, lk 1–55), ei kohaldata käesoleva määruse nõudeid nimetatud direktiivi kohaldusalasse kuuluvale surveseadmele, kui surveseade on ette nähtud vedelgaasile.
1) vedelgaas on küttegaas, mida turustatakse, transporditakse ja hoitakse rõhu all veeldatuna. Keemiliselt on vedelgaas süsivesinike segu, mis sisaldab põhiliselt C3– ja C4–süsivesinikke. C3–süsivesinikes on põhikomponentideks propaan ja propeen ning C4–süsivesinikes butaan ja buteen;
2) vedelgaasiga töötav gaasiseade (edaspidi vedelgaasiseade) on gaasiseade, mille poolt tarbitavaks küttegaasiks on vedelgaas;
3) vedelgaasipaigaldis on küttegaasipaigaldis, milles kasutatakse vedelgaasi;
4) vedelgaasi täitejaam (edaspidi täitejaam) on piiratud ja tähistatud territooriumil asuv vedelgaasianumate täitmiseks ette nähtud vedelgaasipaigaldis koos ehitiste, mahutite ja tehniliste seadmetega, mis on vajalikud gaasiveoanumate täitmiseks ja vajadusel degaseerimiseks ning vedelgaasi ümbervalamiseks ja ladustamiseks;
5) täitekoht on täitejaama territooriumi osa, kus vahetult toimub gaasiveoanuma täitmine;
6) vedelgaasi tankimisjaam on vedelgaasipaigaldis, mis on ette nähtud mootorikütusena vedelgaasi kasutavate sõidukite kütusepaakide täitmiseks vedelgaasiga;
7) vedelgaasi ladustamine on täidetud vedelgaasiballoonide hoidmine määratletud kohas arvestuslikus koguses üle 500 kilogrammi;
[RT I, 31.10.2012, 1 - jõust. 03.11.2012]
8) vedelgaasimahuti (edaspidi mahuti) on paikne või teisaldatav surveanum vedelgaasi hoidmiseks. Mahutiks käesoleva määruse tähenduses ei loeta ballooni;
9) mahutigrupp on mitme lähestikku asetseva mahutiga vedelgaasipaigaldise mahutite osa;
10) aurusti on soojusvaheti, milles vedelfaasis olev vedelgaas soojuse toimel aurustatakse;
11) vedelgaasiballoon (edaspidi balloon) on kuni 150-liitrise mahuga transporditav surveanum vedelgaasi hoidmiseks;
12) ohutsoon on täitekoha ümbrus, kuhu võib tööprotsessi käigus tõenäoliselt koguneda ohtlikus koguses vedelgaasi;
13) gaasiveoanum on vedelgaasi transportimiseks mõeldud mahuti või balloon. Gaasiveoanumaks käesoleva määruse tähenduses ei loeta sõidukite kütusepaake;
14) balloonikogum on kogum balloone, mis on üheskoos kinnitatud ja kollektoriga ühendatud ning mida teisaldatakse kui komplekti;
15) ajutiselt kasutatav vedelgaasimahuti (edaspidi ajutine mahuti) on teisaldatav mahuti, mida kasutatakse ehitus- ja remonditöödel või teistel ajutise iseloomuga töödel.
§ 3. Vedelgaasikoguse arvestamine
(1) Balloonis olevaks arvestuslikuks vedelgaasi koguseks loetakse balloonile märgitud suurim lubatud kogus kilogrammides.
(2) Ballooni, millele ei ole märgitud suurimat lubatud vedelgaasi kogust kilogrammides, ja mahuti korral loetakse arvestuslikuks vedelgaasi koguseks 420 kilogrammi ühe kuupmeetri kohta.
2. peatükk NÕUDED VEDELGAASISEADME JA BALLOONI KASUTAMISELE
§ 4. Nõuded ballooni asukohale
(1) Balloon tuleb paigutada selliselt, et see ei kuumeneks üle 40 °C, kui ballooni valmistaja ei ole ette näinud teistsugust maksimaalset lubatud temperatuuri. Nõude täitmiseks tuleb balloon paigutada ahjust, pliidist, radiaatorist ning teistest sarnastest küttekehadest minimaalselt 1 meetri kaugusele. Vahemaad võib vähendada, kui soojuse leviku vältimiseks kasutatakse kaitsemeetmeid.
(3) Ballooni paigutamisel tuleb tagada et:
3) täidetud balloon on püstiasendis;
(5) Ballooni tohib paigutada ruumi, mille põrandapind on maapinnast allpool, kui:
§ 5. Nõuded vedelgaasikogusele
(11) Siseruumides asuvas balloonide müügikohas ei tohi paikneda arvestuslikult rohkem kui 50 kilogrammi vedelgaasi.
(2) Korterelamus ei tohi paikneda ühes korteris arvestuslikult rohkem kui 25 kilogrammi vedelgaasi.
(3) Kui ühte kohta paigutatud balloonides on vedelgaasi arvestuslikult rohkem kui 50 kilogrammi, tuleb balloonid paigutada lukustatavasse, selleks eraldi ettenähtud väljas asuvasse kappi või teistest ruumidest gaasitihedalt eraldatud väljapoole avaneva uksega ventileeritavasse ruumi. Paigutamise koha põrandapind ei tohi olla maapinnast allpool. Paigutamise koht tuleb märgistada vastavalt § 14 nõuetele.
§ 6. Nõuded vedelgaasiseadme kasutamisele
(1) Vedelgaasiseadme kasutamisel tuleb lähtuda tootja antud juhenditest.
(2) Vedelgaasiseadmesse siseneva küttegaasi rõhk peab vastama gaasiseadme tootja poolt ette nähtud seadme töörõhule.
(3) Vedelgaasiseadet võib kasutada ainult piisava suuruse ja õhuvahetusega ruumis. Kasutuskoha õhuvahetuse vajadust määratledes tuleb arvesse võtta nii vedelgaasiseadme, kui ka samaaegselt muid kütuseid kasutavate seadmete põlemisõhu vajadus ning ruumi sisemist õhuvahetust puudutavad nõuded.
(4) Vedelgaasiseade tuleb paigutada selliselt, et lähedal olevad esemed ja pinnad vedelgaasiseadme kasutamise ajal ohtlikult ei kuumeneks.
(5) Paigutades vedelgaasiseadme ruumi, mille põrandapind on maapinnast allpool, peab ruumis olema sundventilatsioon ja ruum tuleb varustada gaasilekke alarmsüsteemiga, mis juhul, kui balloon ja seade ei asu ühes ruumis, takistab häireolukorras ka gaasi juurdevoolu torustikku.
§ 7. Nõuded vooliku kasutamisele
(1) Vedelgaasi edastamiseks kasutatav voolik peab sobima vedelgaasile, rõhule, millesse voolik kasutamise ajal eeldatavasti satub, ning kasutuskohas esinevale temperatuurivahemikule.
(3) Elamus ning einetamis-, teenindus-, olme- või muus avalikus ruumis ei tohi kasutada voolikut pikkusega üle 2 meetri.
(4) Vedelgaasi juhtimiseks läbi seina ei tohi voolikut kasutada.
§ 8. Nõuded rõhuregulaatorile
(1) Elamus ja einetamis-, teenindus-, olme- või muus avalikus ruumis kasutatava balloonigaasi rõhu alandamiseks kasutatava rõhuregulaatori väljundrõhk ei tohi olla reguleeritav.
(2) Elamus ja einetamis-, teenindus-, olme- või muus avalikus ruumis tuleb rõhuregulaator ühendada vahetult ballooni ventiili külge.
§ 9. Nõuded balloonide omavahelisele ühendamisele
(1) Elamus ja teenindus-, olme- või muus avalikus ruumis on mitme ballooni üksteisega ühendamine keelatud. Einetamiskoha ruumis tohib omavahel ühendada kuni kaks ballooni, kui rõhu alandamine toimub enne gaasiseadmega ühendamist ja vedelgaasi arvestuslik kogus balloonides kokku ei ületa 25 kilogrammi.
(2) Kaht või enamat ballooni tohib üksteisega ühendada selliselt, et ühendatud balloonid toimiksid ohutult ning balloone oleks võimalik vahetada ohutult.
§ 10. Rõhust tulenevad nõuded
(1) Elamus ja einetamis-, teenindus-, olme- või muus avalikus ruumis ei tohi kasutada gaasiseadmeid töörõhuga üle 50 millibaari.
(2) Elamus ja einetamis-, teenindus-, olme- või muus avalikus ruumis asuvas gaasitorustikus võib rõhk olla maksimaalselt 50 millibaari.
§ 11. Nõuded sulgeseadmele
3. peatükk NÕUDED VEDELGAASI LADUSTAMISELE
§ 12. Üldnõuded vedelgaasiballoonide ladustamisele
(1) Balloone tuleb ladustada:
1) selliselt, et need oleks kaitstud vigastuste eest ja täidetuna ei kuumeneks üle 40 °C, kui ballooni valmistaja ei ole ette näinud teistsugust maksimaalset lubatud temperatuuri;
2) selliselt, et balloone saaks ohu korral kiiresti ladustamise kohast eemaldada.
(3) Täidetud balloon tuleb ladustamisel paigutada püstiasendisse. Täidetud ballooni ventiilile peab olema kinnitatud kaitsekork, mis ventiili juhuslikul avanemisel hoiab ära vedelgaasi lekke.
(4) Ladustatavaid balloone ei või paigutada ladustamiskoha väljapääsukohale ja aknale lähemale kui 1 meeter. Väljapääsutee laius kogu ladustamiskoha territooriumil peab olema vähemalt 1 meeter.
§ 13. Nõuded balloonide ladustamise kohale
(1) Balloone tuleb ladustada eraldi ladustamise kohas. Välistatud peab olema kõrvaliste isikute juurdepääs ladustamise kohale.
(2) Balloonide ladustamise koht peab olema varustatud kindla aluspinna ja katusega.
(4) Kui balloonide ladustamise koht asub hoones, peab sealt uks avanema väljapoole ja ladustamise koht peab olema muust hoone osast gaasitihedalt isoleeritud. Ladustamise koha ukseava ei või olla hoone muule uksele, aknale või avale lähemal kui üks meeter.
(5) Hoones asuv balloonide ladustamise koht peab olema ehitatud nii, et ruumi iga kuupmeetri kohta oleks 0,05 ruutmeetrit kergeltpaiskuvat pinda.
(6) Hoones asuv balloonide ladustamise koht tuleb varustada vähemalt kahe ventilatsiooniavaga, millest üks asetatakse põranda piirile ja teine seina ülaserva. Sissepuhke- ja väljatõmbeava vaba pindala peab olema mõlemal vähemalt 0,5% ruumi põranda pindalast. Ventilatsiooniavad tuleb varustada võrguga või žalusiiga.
§ 14. Ladustamise koha märgistamine
(1) Ladustamise koht tuleb tähistada vähemalt ühe selgelt nähtava lõike 2 kohase sildiga.
(2) Sildi taust peab olema valge, serv punane ja sildil peab olema vähemalt 5 cm kõrguste musta värvi trükitähtedega sõna «VEDELGAAS».
(3) Lisaks lõikes 2 nimetatud sildile tuleb balloonide ladustamise koht märgistada tuleohu eest hoiatava märgiga.
§ 15. Kaugus teistest objektidest
Balloonide ladustamise koha ja naaberkinnistu, üldkasutatava liiklusmagistraali, kõrval asuva hoone või koha, kuhu koguneb inimesi, minimaalne vahemaa sõltuvalt ladustatavast vedelgaasi kogusest peab olema järgmine:
4. peatükk NÕUDED VEDELGAASI PAIKSELE MAHUTILE
§ 16. Peatüki nõuete kohaldamine
Käesoleva peatüki nõudeid kohaldatakse vedelgaasi paiksele mahutile.
§ 17. Üldnõuded mahuti paigaldamisele
(2) Mahuti ja sellega liituvate seadmete paigaldamisel tuleb arvesse võtta maapinna liikumisest ja temperatuurimuutustest tingitud nihkeid.
(3) Mahuti paigaldamisega tuleb vältida vedelgaasi lekke korral lekkiva vedelgaasi kogunemisest tulenevaid ohte.
(4) Mahuti paigutamisel tuleb arvesse võtta mahutile tekkida võiva kahjustuse kui ka välisele objektile tekkida võiva kahjustuse mõju.
(5) Mahuti paiknemisel tuleb arvesse võtta välismõjureid selliselt, et nendest ei tuleneks vedelgaasi ladustamisele võimalikku õnnetusohu lisandumist.
(6) Mahuti peab olema märgistatud vastavalt § 14 nõuetele.
§ 18. Mahuti kaugus teistest objektidest
(1) Mahuti ja mahutigrupp peavad paiknema ohutus kauguses territooriumilt väljaspool asuvatest objektidest (edaspidi väline objekt).
(2) Maapealse mahuti minimaalsed kaugused välistest objektidest, arvestades vedelgaasi kogust ja objekti, on toodud käesoleva määruse lisas.
(3) Lõikes 2 nimetatud minimaalseid kaugusi võib vähendada, kui ehituslike kaitsekonstruktsioonidega vähendatakse süttimata gaasilekkest, gaasipilve plahvatusest, põleva vedelgaasi soojuskiirgusest ja mahuti rebenemisest tekkivad mõjud.
(4) Arvestuslikus koguses üle 200 tonniste mahutite või mahutigruppide ohutud vahekaugused määratakse igal üksikjuhul eraldi riskianalüüsi põhjal, kuid maapealsete mahutite korral ei tohi need olla väiksemad määruse lisas 200 tonni kohta kehtivatest minimaalsetest kaugustest.
§ 19. Mahutite omavahelised kaugused
(1) Maapealsed mahutid, kui nad ei kuulu ühte tootesse, peavad asetsema teineteisest vähemalt suurema mahuti läbimõõdu ja minimaalselt ühe meetri kaugusel.
§ 20. Nõuded mahuti seadmestikule
Mahutiga seotud plahvatusohtlikus keskkonnas asuv seadmestik peab vastama «Masina ohutuse seaduses» potentsiaalselt plahvatusohtlikus keskkonnas kasutatavale seadmele, kaitsesüsteemile, komponendile ja tarvikule esitatavatele nõuetele, arvestades plahvatusohtliku keskkonna esinemise sagedust.
§ 21. Nõuded maapealset mahutit ümbritsevale alale
(1) Maapealse mahuti all ja ümber olev maapind tuleb vähemalt 3 meetri ulatuses mahuti servast tasandada selliselt, et vedelgaas ei hakkaks kogunema maapinnas olevatesse süvenditesse.
(2) Maapealse mahuti ümbrusest tuleb vähemalt 1,5 meetri ulatuses eemaldada puud ja põõsad.
(3) Maapealse mahuti ümber olev looduslik või tehislik pind peab olema selline, et vedelgaas ei valguks mahuti piiridest 5 meetri kaugusel olevate hoonete või kanalisatsioonikaevude suunas.
§ 22. Nõuded mahuti tuleohutusele
(1) Kui maapealse mahuti või mahutigrupi arvestuslik mahtuvus on üle 7,5 tonni, tuleb mahuti või mahutigruppi kuuluvate mahutite jaoks paigaldada veekustutussüsteem või mahuti või mahutigruppi kuuluvad mahutid ümbritsevast tulekindlalt isoleerida.
(2) Tulekindlat isoleerimist kasutades peab isolatsioon säilitama isolatsioonivõime vähemalt 90 minuti jooksul.
(3) Lõikes 1 nimetatud veekustutussüsteemi kasutades peab vee vooluhulga suurus olema vähemalt 10 liitrit mahuti pinna ühe ruutmeetri kohta minutis, pritsituna ühtlaselt mahuti väliskesta kogupinnale. Veevoolu peab jätkuma vähemalt üheksakümneks minutiks.
(4) Veekustutussüsteemi võib ära jätta, kui läheduses on tulekustutuse veevõtukoht ja § 18 lõikes 2 sätestatud vahekaugused on vähemalt kolmekordsed.
§ 23. Nõuded juurdepääsu tõkestamisele
Kõrvaliste isikute juurdepääs paiksele mahutile või mahutigrupile peab olema tõkestatud. Nõuet ei pea järgima vedelgaasi tankimisjaamas, kui see on pideva valve all.
§ 24. Nõuded mahuti valikule
Vedelgaasi ladustamiseks kasutatav mahuti peab olema ette nähtud kasutamiseks ladustamiskohas esineda võivates temperatuurivahemikes.
§ 25. Nõuded maa-aluse ja maapinnaga kaetud mahuti paigutamisele
(1) Maa alla võib paigaldada või maapinnaga katta üksnes selleks ettenähtud mahuti.
(3) Maa-alust mahutit katva pinnasekihi paksus peab olema vähemalt 0,6 meetrit.
(4) Maapinnaga kaetud mahuti turvava pinnasekihi paksus peab olema vähemalt 0,6 meetrit.
(5) Maa-aluse ja maapinnaga kaetud mahuti paigutamisel tuleb arvesse võtta teisi ehitisi selliselt, et võimaliku lekkimise korral ei satuks vedelgaas hoonete alla või hoonetesse.
(6) Maa-aluste või maapinnaga kaetud mahutite omavaheline kaugus peab olema vähemalt pool suurema mahuti läbimõõdust, kuid mitte vähem, kui 1 meeter. Üle 6 tonnise mahutavusega maapinnaga kaetud mahuti lahtine ots tuleb varustada veekustutussüsteemiga, tulekindla isolatsiooniga või soojuskiirgust tõkestava müüriga.
§ 26. Nõuded mahuti pinnasesse paigaldamisele
(1) Maa-aluse mahuti pinnasesse paigaldamisel tuleb kasutada meetmeid mahuti ümbrusesse või mahuti teenindusšahti vee kogunemise välistamiseks.
5. peatükk NÕUDED AJUTISELE MAHUTILE JA BALLOONIKOGUMILE
(1) Ajutist mahutit või balloonikogumit tohib vedelgaasi tarbimiseks kasutada üksnes ehitus- ja remonditöödel või teistel ajutise iseloomuga töödel.
(2) Ehitus- ja remonditöödel, hooajalistel töödel või teistel ajutise iseloomuga töödel võib vedelgaasihoidlana kasutada balloonikogumit. Balloonikogumi puhul tuleb järgida ajutisele mahutile kehtestatud ohutusnõudeid.
§ 28. Paigaldusnõuded
(1) Ajutise mahuti paigaldamisel tuleb vältida mahuti ja seadmete liikumahakkamist, mis võiks põhjustada ajutisele mahutile koos torustikuga kahjulikke pingeid.
3) selle läheduses ei paikneks tuleohtlikke aineid ja süütamisallikaid;
(3) Ajutine mahuti peab olema märgistatud vastavalt § 14 nõuetele.
(4) Ajutise mahuti paigaldamisel tuleb lähtuda määruse lisas toodud vahekaugustest.
§ 29. Nõuded ajutise mahuti ühendamisele
(1) Ajutisest mahutist vedelgaasi vedelfaasi juhtimiseks torustikku ja seadmetesse võib kasutada voolikut või õmbluseta terastoru. Vedelgaasi ajutise kasutamise korral võib seadmetesse gaasi edastamiseks kasutada maapealset torustikku. Voolikut ei tohi kasutada siseruumides või hoonesse sisenemisel, välja arvatud ehitusjärgus olevatel hoonetel.
(2) Ajutise mahutiga ühendatav vedelgaasivoolik ja terastoru peavad olema kaitstud võimalike vigastuste eest ning omama selgesti loetavat märgistust või olema tähistatud. Vedelgaasivooliku puhul tuleb pöörata tähelepanu päikese UV-kiirguse kahjuliku toime ärahoidmisele.
6. peatükk NÕUDED AURUSTILE
§ 30. Üldnõuded aurustile
(1) Aurusti tuleb märgistada § 14 lõigetes 2 ja 3 nimetatud siltidega.
(2) Aurusti asukoha ventilatsioon peab olema piisav.
§ 31. Nõuded aurusti paigaldamisele hoonesse
(1) Kui aurusti paigaldatakse hoonesse, tuleb see paigaldada üksnes selleks otstarbeks ettenähtud ruumi. Aurusti tohib paigaldada hoonesse, kui hoone on ühekorruseline ja selle põrandapind ei ole maapinnast allpool.
(2) Aurustit ei või paigaldada hoonesse, milles on elu-, majutus-, toitlustus- või kontoriruumid.
(3) Kui aurusti paikneb hoones, peab aurusti ruumist uks avanema otse välja. Ukseava ei või olla teistele ustele, akendele või avadele lähemal kui 1 meeter ning sellest ruumist ei või avaneda uks hoone teistesse ruumidesse.
7. peatükk NÕUDED VEDELGAASITORUSTIKULE
§ 32. Üldnõuded vedelgaasitorustikule
(1) Vedelgaasi vedelfaasitorustikus tuleb liidetena kasutada surveliitmikke või püsi- või äärikliiteid. Maa-aluse torustiku puhul on lubatud üksnes püsiliited.
(2) Kui vedelgaasi vedelfaasitorustikus kasutatakse terastoru, peab kasutama õmblusteta terastoru.
(3) Vedelgaasi aurufaasi torustikus tuleb projekteerimisel ja paigaldamisel välistada aurufaasi veeldumine.
(4) Vedelgaasi vedelfaasi torustiku kahe sulgeseadme vahelisel lõigul peab olema kaitseklapp.
§ 33. Maa-aluse vedelgaasitorustiku paiknemine
Maa-alune vedelgaasitorustik peab üldjuhul paiknema teistest kommunikatsioonidest madalamal.
§ 34. Nõuded vedelgaasitorustiku katsetamisele
Vedelgaasi vedelfaasi edastamiseks ette nähtud vedelgaasitorustiku kõik keevisliited tuleb enne torustiku kasutusele võtmist katsetada mittepurustava meetodiga.
§ 35. Vedelgaasitorustiku märgistamine
Tööstusehitises, laos ja vedelgaasiterminalis asuv maapealne vedelgaasi aurufaasi sisaldav vedelgaasitorustik tuleb tähistada kollase tunnusvärviga. Maapealne vedelgaasi vedelfaasi sisaldav torustik tuleb tähistada valge tunnusvärviga ning torustikule tuleb kanda punaste nooltega vedelgaasi voolusuund.
§ 36. Staatilisest elektrist tulenevate ohtude vältimine
(1) Vedelgaasipaigaldisse kuuluvad mahutid, torustikud, masinad ja seadmed tuleb potentsiaali võrdsustamiseks omavahel ühendada.
(2) Mahuti, vedelgaasi vedelfaasi torustik ja aurusti tuleb maandada. Maandustakistus ei tohi olla üle 20 oomi.
8. peatükk NÕUDED GAASIVEOANUMATE TÄITMISELE
§ 37. Peatüki kohaldamine
Käesoleva peatüki nõudeid kohaldatakse korduvtäidetavate balloonide ja mahutite täitmisele.
§ 38. Mahuti täiteaste
Mahuti maksimaalne täiteaste täitmise lõpuks peab vastama tootja määratletud maksimaalsele täiteastmele. Kui tootja ei ole maksimaalset täiteastet määratlenud, võib vedelgaasimahuti maksimaalne vedelfaasi täiteaste täitmise lõpuks olla kuni 85% mahuti mahust. Täiteaste peab olema kontrollitav ning seda tuleb pärast täitmist kontrollida.
§ 39. Üldnõuded gaasiveoanuma täitmisele
(1) Vedelgaasiga võib täita ainult selleks ettenähtud ja vastavat märgistust omavaid gaasiveoanumaid, kui anum on tehniliselt korras, nõuetekohaselt märgistatud ja läbinud ettenähtud tehnilise kontrolli ning ülevaatuse.
Veaparandus - Parandatud täheviga sõnas "täitmisel" Riigi Teataja seaduse § 10 lõike 4 alusel
(9) Gaasiveoanuma täitmise eelsel ja järgsel kontrollimisel ning täitmise ajal tuleb juhinduda gaasiveoanuma tootja juhistest ja Eesti standardist selle olemasolul.
(10) Täitja peab tagama tema valduses olevate, kuid täitmiseks vajalikele nõuetele mittevastavate gaasiveoanumate vajaliku tehnilise kontrolli ja ülevaatuse ning vajadusel utiliseerimise.
§ 40. Nõuded ballooni täitmisele
(1) Balloone tohib täita vedelgaasi täitejaamas.
(2) Sõidukite kütusepaake võib täita vedelgaasi täitejaamas või vedelgaasi tankimisjaamas.
(3) Ballooni ei tohi täita, kui:
1) möödunud on tehnilise kontrolli või ülevaatuse tähtaeg;
5) puudub nõuetekohane märgistus.
6) täitekoha temperatuur ja muud ilmastikutingimused ei võimalda läbi viia § 41 lõikes 6 nimetatud täitmisjärgseid kontrolliprotseduure.
(4) Ballooni täitev gaasitööde tegija peab täidetud ballooni märgistama ennast identifitseerida võimaldava märgistusega. Kui balloonil on teist täitjat identifitseeriv märgistus, tuleb see eemaldada.
§ 41. Nõuded ballooni täiteastmele ja täitmisjärgsele kontrollile
(3) Kui ballooni täiteastme määramine toimub mahumõõturiga, tuleb pisteliselt kontrollida täiteastet ka kaalumise teel.
(4) Ballooni täiteastet ei pea määrama ega kontrollima lõigetes 1 ja 2 nimetatud meetoditega, kui ületäitumine on välditud ülevoolutoruga, ületäitumist tõkestava seadisega või kui täiteastet saab visuaalselt kontrollida.
9. peatükk NÕUDED VEDELGAASI TÄITEJAAMALE
§ 42. Üldnõuded vedelgaasi täitejaamale
(1) Täitejaam tuleb projekteerida ja ehitada nii, et gaasiveoanuma täitmine ja sellega seonduv tegevus toimuks ohutult ning vajaliku täpsusega.
(2) Täitejaam tuleb projekteerida ja ehitada nii, et vedelgaasi lekke või avarii korral saaks lekkinud vedelgaasi juhtida ohutusse kohta või lokaliseerida.
§ 43. Ohutsooni seadmestik
Täitejaama täiteruumi ja täitekoha ohutsooni võib paigutada ainult gaasiveoanuma täitmiseks ja sellega seotud tegevusteks ettenähtud seadmeid ja vahendeid.
§ 44. Vedelgaasi kogunemisest tulenevate ohtude vältimine
(1) Täiteruumi põrand peab asetsema ümbritseva maapinna või laadimisplatvormiga ühel tasapinnal või sellest kõrgemal. Põranda all ei tohi olla ventileerimata tühimikke. Täiteruumi põrand peab olema:
(2) Hoonevälises täitekohas peab maapind olema kõva kattega ja tasandatud ning täitekoht kaitstud sademete eest.
(3) Vedelgaasi võimalikes kogunemiskohtades ja ohutsoonis asuvates süvendites peab ventileerimine tagama sinna kogunenud vedelgaasi ohutu hajumise.
§ 45. Täitejaamast vedelgaasi leviku vältimine
§ 46. Täitejaama täiteruum
(1) Ballooni täiteruumist peab olema otsene tähistatud väljapääs.
(3) Täiteruumist kinnisesse kõrvalruumi viiv uks peab olema isesulguv ja avanema täitejaama poole.
§ 47. Täitejaama ventilatsioon
(3) Täiteruumi ventilatsioon peab olema eraldatud teiste ruumide ventilatsioonist.
(4) Täiteruumi ventilatsiooni väljatõmbeavad peavad olema seintes põranda pinna kõrgusel või põrandas ja nende summaarne pindala peab olema vähemalt 0,5% põranda pindalast. Väljatõmbekanali heiteavast allpool ei tohi olla ehitusavasid.
§ 48. Maandus
Täitejaama paigaldatud mahutid, torustikud, masinad ja seadmed tuleb maandada. Maandustakistus ei tohi olla üle 20 oomi.
§ 49. Täitejaama valgustus
(1) Täitmiskoha valgustatus peab olema vähemalt 400 luksi.
(2) Koht, kus võib esineda vedelgaasi lekkimist, peab olema varustatud pimedas pidevalt põleva valgustusega.
§ 50. Ohutsooni ulatus
§ 51. Ohutsooni tähistus
§ 52. Täitejaama seadmed
Veaparandus - Parandatud täheviga sõnas "täitmiseks" Riigi Teataja seaduse § 10 lõike 4 alusel
§ 53. Täitejaama torustikud ja voolikud
§ 54. Alarm- ja kaitseseadmed
(2) Täitejaama ruumides, kus on vedelgaasi lekkimise oht, peab olema vähemalt kahe anduriga alarmsüsteem, millest üks on paigutatud ventilatsioonisüsteemi väljapuhke lähedale. Süsteem peab andma häire kogu täitejaama territooriumil, kui vedelgaasi sisaldus ruumi õhus saavutab 1/5 alumisest plahvatuspiirist.
§ 55. Juhendid
§ 56. Üleminekusätted
(1) Enne käesoleva määruse jõustumist ehitatud vedelgaasipaigaldis ja vedelgaasi ladustamise koht peavad vastama selle ehitamise ajal kehtinud nõuetele. Kui sellises vedelgaasi ladustamise kohas või vedelgaasipaigaldises tehakse ümberehitusi, peavad need vastama käesoleva määruse nõuetele.
(2) Vedelgaasiseadme ja ballooni kasutamine, gaasiveoanuma täitmine ja vedelgaasi ladustamine tuleb viia vastavusse käesoleva määruse nõuetega 1. märtsiks 2007. aastal niivõrd, kuivõrd see on võimalik lõike 1 nõuet arvestades.
(3) Alates 2014. aasta 1. jaanuarist on keelatud täita ja turul kättesaadavaks teha balloone, mis ei vasta direktiivi 2010/35/EL transporditavate surveseadmete kohta ja millega tunnistatakse kehtetuks nõukogu direktiivid 76/767/EMÜ, 84/525/EMÜ, 84/526/EMÜ, 84/527/EMÜ ja 1999/36/EÜ (ELT L 165, 30.06.2010, lk 1–18) nõuetele ja millel puudub selle direktiivi nõuete kohaselt paigaldatud Pii-märk.
[RT I, 22.10.2013, 2 - jõust. 25.10.2013]
Lisa Vedelgaasimahutite minimaalsed kaugused välistest objektidest